กฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. 2565
ประกาศวันที่ 2022-07-20

content: กฎกระทรวง ยกเว้นค่าธรรมเนียมรายปีให้แก่ผู้ประกอบกิจการโรงงาน พ.ศ. ๒๕๖๕
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ และมาตรา ๔๓ วรรคสอง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๓) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้
content: ดังต่อไปนี้
content: ให้ยกเว้นค่าธรรมเนียมรายปีตั้งแต่วันที่ ๑๐ มิถุนายน พ.ศ. ๒๕๖๕ ถึงวันที่ ๙ มิถุนายน พ.ศ. ๒๕๖๖ แก่ผู้ประกอบกิจการโรงงานจำพวกที่ ๒ และจำพวกที่ ๓ ทุกขนาด
content: ให้ไว้ ณ วันที่ ๑ กรกฎาคม พ.ศ. ๒๕๖๕ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ได้ปรากฏการแพร่ระบาดของโรคติดเชื้อไวรัสโคโรนา ๒๐๑๙ ในประเทศไทยอย่างต่อเนื่อง แม้ว่าการแพร่ระบาดของโรคดังกล่าวโดยรวมจะลดลงบ้าง แต่ยังคงก่อให้เกิดผลกระทบต่อภาคอุตสาหกรรมและส่งผลต่อภาวะทางเศรษฐกิจโดยรวมของประเทศ
content: ทำให้ผู้ประกอบกิจการโรงงานประสบกับภาวะรายได้ตกต่ำและต้นทุนการผลิตเพิ่มสูงขึ้น ในการนี้ เพื่อเป็นการลดภาระและบรรเทาผลกระทบที่เกิดขึ้นแก่ผู้ประกอบกิจการโรงงานดังกล่าว อีกทั้งเพื่อเป็นการสนับสนุนการฟื้นตัวทางเศรษฐกิจของประเทศ สมควรยกเว้นค่าธรรมเนียมรายปีให้แก่ผู้ประกอบกิจการโรงงานจำพวกที่ ๒
content: และจำพวกที่ ๓ ทุกขนาด ต่อไปอีกในระหว่างวันที่ ๑๐ มิถุนายน พ.ศ. ๒๕๖๕ ถึงวันที่ ๙ มิถุนายน พ.ศ. ๒๕๖๖ จึงจำเป็นต้องออกกฎกระทรวงนี้